 لاهور (ويب ڊيسڪ) هدايتڪار بلال لاشاري پنهنجي نئين فلم ’’دي ليجنڊ آف مولا جٽ‘‘ کي هلندڙ سال عيد الفطر تي رليز ڪرڻ جو اعلان ڪري ڇڏيو.
فلم ’’دي ليجنڊ آف مولا جٽ‘‘ جي شوٽنگ هڪ سال اڳ ئي مڪمل ٿي چڪي هئي پر فلم جي ٽيم تي فلم جي نالي، اداڪارن جي نالن ۽ ڊائيلاگ چوري جو الزام هو جنهن سبب فلم تڪرار بڻجي چڪي هئي ۽ فلم مٿان ڪيس پڻ ڪيو ويو هو.
ڪجهه ڏينهن اڳ ئي معاملو حل ٿيڻ ۽ نئين ۽ پراڻي فلم جي ٽيمن وچ ۾ ڳالهيون طئه ٿيڻ بعد هاڻي فلم کي هلندڙ سال عيد الفطر تي نمائش لاءِ پيش ڪرڻ جو اعلان ڪيو ويو آهي.
فلم جي ڪاسٽ ۾ فواد خان، ماهرا خان، حمزا عباسي ۽ حميمه ملڪ شامل آهن.